
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea alocării, din bugetul local al Municipiului Focşani pe anul 2012,

a sumei de 9.300 lei pentru premierea primilor 15 sportivi ai anului 

                  Consiliul Local al Municipiului Focşani, judeţul Vrancea, întrunit în şedinţa ordinară,

· analizând proiectul de hotărâre iniţiat de Primarul Municipiului Focşani, prin care se propune aprobarea alocării, din bugetul local al Municipiului Focşani pe anul 2012, a sumei de 9.300 lei pentru premierea primilor 15 sportivi ai anului, raportul comun întocmit de Direcţia economică, Directia resurse umane şi coordonare unităţi subordonate şi Serviciul comunicare înregistrat la nr. 64659/27.11.2012;

· văzând avizul favorabil al Comisiei de buget şi administraţie publică şi amendamentul consilierilor locali, 

· având în vedere adresa nr.1626/27.11.2012 transmisă de Direcţia Judeţeană pentru Sport şi Tineret Vrancea , înregistrată la nr. 64622/27.11.2012;

· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :

                 Art. 1 (1) Se aprobă alocarea, din bugetul local al Municipiului Focsani pe anul 2012, a sumei de 9.300 lei pentru premierea primilor 15 sportivi ai anului.
                             (2) Premierea va fi efectuată în cadru festiv organizat de Municipiul Focşani.

                             (3) Suma prevazută la alin (1) va fi alocată, în baza nominalizărilor efectuate de către Direcţia Judeţeană pentru Sport şi Tineret Vrancea, din bugetul propriu al Primăriei Municipiului Focşani, de la capitolul bugetar „Cultură, recreere şi religie”(67.02), subcapitolul bugetar „Alte servicii în domeniul culturii, recreerii şi religiei” (67.02.50), articolul bugetar „Alte cheltuieli cu bunuri şi servicii” (20.30.30), prin repartizarea sumei de 9,30 mii lei din fondul de rezervă bugetară la dispoziţia autorităţii locale, de la capitolul bugetar “ Alte servicii publice generale “ (54.02), subcapitolul bugetar “Fond de rezervă la dispoziţia autorităţii locale” ( 54.02.05), articolul bugetar 50.04.  
              Art. 2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia de resurse umane si coordonare unităţi subordonate şi Serviciul comunicare.

            PREŞEDINTE DE SEDINŢĂ,

                           Radu Niţu
                                                                                                         CONTRASEMNEAZĂ,

                                                                                                  SECRETARUL MUNICIPIULUI 

                                                                                                                      FOCŞANI
                                                                                                        Corhană Eduard Marian

